ישראל אביר

ישראל אביר(20 בנובמבר 1926 - 15 במרץ 1997) היה מהנדס אלקטרוניקה, ששירת בחיל הים ליווה פיתוח מערכת הנשק ובניית ספינות סער בתפקידו האחרון היה ראש מספן הציוד בדרגת תא"ל.

בחיל הים 

אביר נשלח למפעל "אוטו מלרה" באיטליה כקצין פרויקט מטעם חיל הים בנושא פיתוח וייצור תותחי 76 מ"מ עבור ספינות הסער של חיל הים.

בשנת 1970 מונה אביר כראש צוות "תכלית" לפיקוח על פרויקט בניית ספינות הטילים במספנות ישראל עבור חיל הים, עליו קיבל בשנת 1973 את פרס ביטחון ישראל.
במלחמת יום הכיפורים היה אביר במספן הציוד כעוזר ראש המספן עקיבא פגי בדרגת אל"ם.

בשנים 1975-1977 ניהל את מספן הציוד.

תפקידים אזרחיים
לאחר יציאתו לגמלאות בשנת 1978 הקים אביר חברה פרטית שייצגה מפעלים מחו"ל בישראל, היה לו גם תפקיד ברפא"ל.

שימש מנכ"ל חברת "סבקל" בכרמיאל שייצרה מנועי ונקל.

היה נשוי לרינה ואב לבן. התגורר עם משפחתו בשכונת רוממה בחיפה. אביר הלך לעולמו ב-15 במרץ 1997 לאחר מחלה.

קישורים חיצוניים
 רמי אנטואן וישראל אביר,	בשכל יש הכל - שיחה עם רמצ"ד,	'בין גלים' גיליון עצמאות כ"ח תשל"ו מאי 1976 עמ'	2.
 אריה מרמרי, ראיון עם ישראל אביר, מוסד הרצל לחקר הציונות, 1995.
 אבי ביתן, ישראל בן שמואל, אביר ישראל (סאלו) ז"ל באתר עמותת חיל הים, אוקטובר 2010.

ביאורים

חיילי צה"ל במלחמת יום הכיפורים
ראשי מספן הציוד
מהנדסי חשמל ישראלים
זוכי פרס ביטחון ישראל: חיילי צה"ל
תתי-אלופים בחיל הים
אישים הקבורים בבית הקברות שדה יהושע
ישראלים שנולדו ב-1926
ישראלים שנפטרו ב-1997